# Берлински договор

### от Уикипедия, свободната енциклопедия

Карта на Санстефанаска България, разделена след Берлинския конгрес
Разделена България след Берлинския конгрес - литография на Н. Павлович

Берлинският договор финализира Берлинския конгрес, състоял се от 1 юни 1878 до 1 юли 1878 г. С този договор Обединеното кралство, Австро-Унгария, Франция, Германия, Италия, Русия и Османската империя ревизират Санстефанския предварителен договор от 3 март 1878 г.

По силата на Берлинския договор току-що освободилата се българска държава е разпокъсана на няколко части.

1. Териториите между река Дунав и Стара планина, заедно с тогавашната Област София, образуват Княжество България начело с княз, избиран пряко от народа.

- За да бъде признат за законен български владетел, той трябва да получи съгласието на Великите сили и Османската империя.
- За управлението на Княжеството се предвижда Органически устав (конституция), изработен от събрание на местни първенци.
- Срокът на Временното руско управление в България се намалява от 2 години на 9 месеца.
- Намиращата се в Княжеството османска армия трябва да напусне неговите предели и да се замени с местна народна милиция.
- Новата българска държава се поставя във васална зависимост от Османската империя и се задължава да и плаща ежегоден данък.
- За нея остават в сила всички договори, подписани между западните велики сили и Османската империя до избухването на Руско-турската освободителна война 1877-1878 г., и др.

2. Земите между Стара планина и Родопите се обособяват в отделна автономна област под произволното име Източна Румелия. Управлението и се възлага на генерал-губернатор, назначаван от Високата порта и одобряван също така от Великите сили, участвали в Берлинския конгрес. В негова подкрепа трябва да действа Областно събрание, избирано от населението, живеещо в Областта.

3. Македония и Одринско остават отново в пределите на Османската империя под пряката власт на султана, т. е. за тези две български области не се предвижда каквато и да било промяна в статута им от времето преди Руско-турската освободителна война (1877-1878 г.). Османската империя приема единственото задължение да подготви и проведе в тези две области реформи, чрез които да бъдат изравнени правата на християнското население с тези на мохамеданското.

4. Градовете Пирот и Враня се предават на Сърбия, а Румъния получавала Северна Добруджа като компенсация за Бесарабия, която по силата на Санстефанския договор се предоставя на Русия. В Берлинския договор са включени и клаузи, отнасящи се до съседните балкански страни. Румъния, Сърбия и Черна гора се признават за независими държави, но се задължават да поемат изплащането на съответната част от държавния дълг на Османската империя.

Големи придобивки с Берлинския договор получава Австро-Унгария. На нея се предоставя правото да окупира в продължение на 30 г. Босна и Херцеговина, да държи свои войски в Новопазарския санджак, който остава в пределите на Османската империя, и да контролира бреговата линия на Черна гора по Адриатическо море. На свой ред Англия узаконява своето право да заграби гръцкия о. Кипър.

От Берлинския договор произтичат две основни задачи за България:

- борба за национално обединение
- извоюване на суверенитет

Берлинският договор съществува формално до избухването на Балканската война (1912-1913 г.). Някои негови клаузи са променени още при Съединението на Източна Румелия с Княжество България през 1885 г. и при провъзгласяване независимостта на България през 1908 г., но повечето от тях остават в сила и след тази война.

## [редактиране] Външни препратки

- [1] карта на България 1878 г.
- Агенция Фокус от 27 януари 2006 г.

Уикицитат съдържа
колекция от цитати от/за Берлински договор
Взето от „http://bg.wikipedia.org../../../%D0%B1/%D0%B5/%D1%80/%D0%91%D0%B5%D1%80%D0%BB%D0%B8%D0%BD%D1%81%D0%BA%D0%B8_%D0%B4%D0%BE%D0%B3%D0%BE%D0%B2%D0%BE%D1%80.html“.

Категории: Договори | История на Европа | История на България (1878-1918) | История на Сърбия

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Italiano
- Français
- 日本語
- Македонски
- ‪Norsk (bokmål)‬
- 中文